HANA "2019Q3

บริษัท ฮานา ไมโครอิเล็คโทรนิคส จำกัด (มหาชน) และบริษัทย่อย

หมายเหตุประกอบงบการเงินระหว่างกาล

สำหรับงวดสามเดือนและเก้าเดือนสิ้นสุดวันที่ 30 กันยายน 2562

1.	ข้อมูลทั่วไป

1.1	ข้อมูลทั่วไปของบริษัทฯ

บริษัท ฮานา ไมโครอิเล็คโทรนิคส จำกัด (มหาชน) (“บริษัทฯ”) จัดตั้งขึ้นเป็นบริษัทจำกัดตามกฎหมายไทย และได้จดทะเบียนแปรสภาพเป็นบริษัทมหาชนจำกัดตามกฎหมายว่าด้วยบริษัทมหาชนจำกัด เมื่อวันที่ 27 มกราคม 2536 บริษัทฯประกอบกิจการในประเทศไทย โดยดำเนินธุรกิจหลักในการผลิตและจำหน่ายชิ้นส่วนอิเล็กทรอนิกส์ ที่อยู่ตามที่จดทะเบียนของบริษัทฯอยู่ที่ 65/98 ซอยวิภาวดี-รังสิต 64 แยก 2 แขวงตลาดบางเขน เขตหลักสี่ กรุงเทพมหานคร

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตาม บริษัทฯได้แสดงรายการในงบแสดงฐานะการเงิน งบกำไรขาดทุน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้น และ           งบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด  ดังนั้น                  งบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับ                งบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินที่บริษัทฯใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

1.3	เกณฑ์ในการจัดทำงบการเงินรวม

งบการเงินรวมระหว่างกาลนี้ได้จัดทำขึ้นโดยรวมงบการเงินของบริษัท ฮานา ไมโครอิเล็คโทรนิคส จำกัด (มหาชน) และบริษัทย่อย และได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่                     31 ธันวาคม 2561 โดยไม่มีการเปลี่ยนแปลงโครงสร้างของกลุ่มบริษัทในระหว่างงวดปัจจุบัน

1.4 	มาตรฐานการรายงานทางการเงินใหม่

ก. 	มาตรฐานการรายงานทางการเงินที่เริ่มมีผลบังคับใช้ในงวดปัจจุบัน

ในระหว่างงวด บริษัทฯและบริษัทย่อยได้นำมาตรฐานการรายงานทางการเงินและการตีความมาตรฐานการรายงานทางการเงินฉบับปรับปรุง (ปรับปรุง 2561) และฉบับใหม่จำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2562 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางการบัญชีกับผู้ใช้มาตรฐาน การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของบริษัทฯและบริษัทย่อย อย่างไรก็ตาม มาตรฐานการรายงานทางการเงินฉบับใหม่ซึ่งได้มีการเปลี่ยนแปลงหลักการสำคัญ สามารถสรุปได้ดังนี้

มาตรฐานการรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า

มาตรฐานการรายงานทางการเงิน ฉบับที่ 15 ใช้แทนมาตรฐานการบัญชีและการตีความมาตรฐานการบัญชีที่เกี่ยวข้องต่อไปนี้

กิจการต้องใช้มาตรฐานการรายงานทางการเงิน ฉบับที่ 15 กับสัญญาที่ทำกับลูกค้าทุกสัญญา ยกเว้นสัญญาที่อยู่ในขอบเขตของมาตรฐานการบัญชีฉบับอื่น มาตรฐานฉบับนี้ได้กำหนดหลักการ 5 ขั้นตอนสำหรับการรับรู้รายได้ที่เกิดขึ้นจากสัญญาที่ทำกับลูกค้า โดยกิจการจะรับรู้รายได้ในจำนวนเงินที่สะท้อนถึงสิ่งตอบแทนที่กิจการคาดว่าจะมีสิทธิได้รับจากการแลกเปลี่ยนสินค้าหรือบริการที่ได้ส่งมอบให้แก่ลูกค้า และกำหนดให้กิจการต้องใช้ดุลยพินิจและพิจารณาข้อเท็จจริงและเหตุการณ์ที่เกี่ยวข้องทั้งหมดในการพิจารณาตามหลักการในแต่ละขั้นตอน

มาตรฐานฉบับนี้ไม่มีผลกระทบอย่างมีสาระสำคัญต่องบการเงินของบริษัทฯและบริษัทย่อย

ข.	มาตรฐานการรายงานทางการเงินที่จะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2563

สภาวิชาชีพบัญชีได้ประกาศใช้มาตรฐานการรายงานทางการเงินและการตีความมาตรฐานการรายงานทางการเงินฉบับใหม่และฉบับปรับปรุง ซึ่งจะมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2563 มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางบัญชีกับผู้ใช้มาตรฐาน ยกเว้น มาตรฐานการรายงานทางการเงินฉบับใหม่ดังต่อไปนี้ที่มีการเปลี่ยนแปลงหลักการสำคัญซึ่งสามารถสรุปได้ดังนี้

มาตรฐานการรายงานทางการเงิน กลุ่มเครื่องมือทางการเงิน

มาตรฐานการรายงานทางการเงิน กลุ่มเครื่องมือทางการเงิน ประกอบด้วยมาตรฐานและการตีความมาตรฐาน จำนวน 5 ฉบับ ได้แก่

มาตรฐานการรายงานทางการเงินกลุ่มดังกล่าวข้างต้น กำหนดหลักการเกี่ยวกับการจัดประเภทและการวัดมูลค่าเครื่องมือทางการเงินด้วยมูลค่ายุติธรรมหรือราคาทุนตัดจำหน่ายโดยพิจารณาจากประเภทของตราสารทางการเงิน ลักษณะของกระแสเงินสดตามสัญญาและแผนธุรกิจของกิจการ (Business Model) หลักการเกี่ยวกับวิธีการคำนวณการด้อยค่าของเครื่องมือทางการเงินโดยใช้แนวคิดของผลขาดทุนด้านเครดิตที่คาดว่าจะเกิดขึ้น และหลักการเกี่ยวกับการบัญชีป้องกันความเสี่ยง รวมถึงการแสดงรายการและการเปิดเผยข้อมูลเครื่องมือทางการเงิน และเมื่อมาตรฐานการรายงานทางการเงินกลุ่มนี้มีผลบังคับใช้ จะทำให้มาตรฐานการบัญชี การตีความมาตรฐานการบัญชี และแนวปฏิบัติทางการบัญชีบางฉบับที่มีผลบังคับใช้อยู่ในปัจจุบันถูกยกเลิกไป

ปัจจุบันฝ่ายบริหารของบริษัทฯและบริษัทย่อยอยู่ระหว่างการประเมินผลกระทบที่อาจมีต่องบการเงินในปีที่เริ่มนำมาตรฐานกลุ่มดังกล่าวมาถือปฏิบัติ

มาตรฐานการรายงานทางการเงิน ฉบับที่ 16 เรื่อง สัญญาเช่า

มาตรฐานการรายงานทางการเงิน ฉบับที่ 16 ใช้แทนมาตรฐานการบัญชี ฉบับที่ 17 เรื่อง สัญญาเช่า และการตีความมาตรฐานบัญชีที่เกี่ยวข้อง มาตรฐานฉบับนี้ได้กำหนดหลักการของการรับรู้รายการ การวัดมูลค่า การแสดงรายการและการเปิดเผยข้อมูลของสัญญาเช่า และกำหนดให้ผู้เช่ารับรู้สินทรัพย์และหนี้สินสำหรับสัญญาเช่าทุกรายการที่มีระยะเวลาในการเช่ามากกว่า 12 เดือน เว้นแต่สินทรัพย์อ้างอิงนั้นมีมูลค่าต่ำ

การบัญชีสำหรับผู้ให้เช่าไม่มีการเปลี่ยนแปลงอย่างมีสาระสำคัญจากมาตรฐานการบัญชี ฉบับที่ 17 ผู้ให้เช่ายังคงต้องจัดประเภทสัญญาเช่าเป็นสัญญาเช่าดำเนินงานหรือสัญญาเช่าเงินทุนโดยใช้หลักการเช่นเดียวกันกับมาตรฐานการบัญชีฉบับที่ 17

ปัจจุบันฝ่ายบริหารของบริษัทฯและบริษัทย่อยอยู่ระหว่างการประเมินผลกระทบที่อาจมีต่องบการเงินในปีที่เริ่มนำมาตรฐานฉบับนี้มาถือปฏิบัติ

2.	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2561 ยกเว้นการเปลี่ยนแปลงนโยบายการบัญชีเรื่องการรับรู้รายได้เนื่องจากการนำมาตรฐานการรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า มาถือปฏิบัติดังนี้

การรับรู้รายได้

ขายสินค้า

รายได้จากการขายสินค้ารับรู้เมื่อบริษัทฯและบริษัทย่อยได้โอนอำนาจควบคุมในสินค้าให้แก่ลูกค้าแล้ว กล่าวคือ เมื่อมีการส่งมอบสินค้า รายได้จากการขายแสดงตามมูลค่าที่ได้รับหรือคาดว่าจะได้รับสำหรับสินค้าที่ได้ส่งมอบหลังจากหักส่วนลดโดยไม่รวมภาษีมูลค่าเพิ่ม

3.	เงินสดและรายการเทียบเท่าเงินสด

เงินสดและรายการเทียบเท่าเงินสดตามที่แสดงอยู่ในงบแสดงฐานะการเงิน ณ วันที่ 30 กันยายน 2562 และ 31 ธันวาคม 2561 ประกอบด้วยรายการดังต่อไปนี้

(หน่วย: พันบาท)

ณ วันที่ 30 กันยายน 2562 เงินฝากออมทรัพย์และเงินฝากประจำมีอัตราดอกเบี้ยระหว่างร้อยละ 0.001 ถึง 1.200 ต่อปี (31 ธันวาคม 2561: ร้อยละ 0.001 ถึง 0.700 ต่อปี)

4.	รายการธุรกิจกับกิจการที่เกี่ยวข้องกัน

ในระหว่างงวด บริษัทฯและบริษัทย่อยมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ที่ตกลงกันระหว่างบริษัทฯและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ โดยสามารถสรุปได้ดังนี้

(หน่วย: ล้านบาท)

ยอดคงค้างระหว่างบริษัทฯและกิจการที่เกี่ยวข้องกัน ณ วันที่ 30 กันยายน 2562 และ 31 ธันวาคม 2561               มีรายละเอียดดังนี้

ค่าตอบแทนกรรมการและผู้บริหาร

ในระหว่างงวดสามเดือนและเก้าเดือนสิ้นสุดวันที่ 30 กันยายน 2562 และ 2561 บริษัทฯและบริษัทย่อยมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

5.	เงินลงทุนชั่วคราว

ณ วันที่ 30 กันยายน 2562 เงินฝากประจำกับสถาบันการเงินมีอัตราดอกเบี้ยระหว่างร้อยละ 1.95 ถึง 2.33 ต่อปี (31 ธันวาคม 2561: ร้อยละ 1.82 ถึง 3.05 ต่อปี)

5.1	หลักทรัพย์เพื่อค้า

รายการเปลี่ยนแปลงของบัญชีเงินลงทุนในหลักทรัพย์เพื่อค้าสำหรับงวดเก้าเดือนสิ้นสุดวันที่ 30 กันยายน 2562 สรุปได้ดังนี้

(หน่วย: พันบาท)

ณ วันที่ 30 กันยายน 2562 บริษัทย่อยได้ประเมินมูลค่ายุติธรรมของเงินลงทุนในหลักทรัพย์เพื่อค้าข้างต้น โดยใช้มูลค่าอ้างอิงจากธนาคารพาณิชย์ซึ่งเทียบเคียงได้กับราคาตลาด โดยมีส่วนเกินทุนจากการวัดมูลค่ายุติธรรมของเงินลงทุนเป็นจำนวน 1.8 ล้านเหรียญสหรัฐอเมริกา หรือเทียบเท่าประมาณ 55.24 ล้านบาท (31 ธันวาคม 2561: ส่วนเกินทุน 0.8 ล้านเหรียญสหรัฐอเมริกา หรือเทียบเท่าประมาณ 26.26 ล้านบาท) บริษัทย่อยบันทึกกำไรจากการเปลี่ยนแปลงมูลค่ายุติธรรมของเงินลงทุนในหลักทรัพย์เพื่อค้าจำนวนประมาณ 28.98  ล้านบาท (2561: 2.19 ล้านบาท) ในงบกำไรขาดทุน

5.2	หลักทรัพย์เผื่อขาย

รายการเปลี่ยนแปลงของบัญชีเงินลงทุนในหลักทรัพย์เผื่อขายสำหรับงวดเก้าเดือนสิ้นสุดวันที่ 30 กันยายน 2562 สรุปได้ดังนี้

(หน่วย: พันบาท)

ณ วันที่ 30 กันยายน 2562 บริษัทย่อยได้ประเมินมูลค่ายุติธรรมของตราสารหนี้และหุ้นกู้คงเหลือ โดยใช้มูลค่าอ้างอิงจากธนาคารพาณิชย์สามแห่งในต่างประเทศ           ซึ่งเทียบเคียงได้กับราคาตลาด โดยมีส่วนเกินทุนจากการวัดมูลค่ายุติธรรมของเงินลงทุนเป็นจำนวน 6.76 ล้านเหรียญสหรัฐอเมริกา หรือเทียบเท่าประมาณ 206.89 ล้านบาท (31 ธันวาคม 2561: ส่วนเกินทุน 2.12 ล้านเหรียญสหรัฐอเมริกา หรือเทียบเท่าประมาณ 68.64 ล้านบาท) บริษัทย่อยบันทึกกำไรจากการเปลี่ยนแปลงมูลค่ายุติธรรมของเงินลงทุนในหลักทรัพย์เผื่อขายจำนวนประมาณ 138.25 ล้านบาท (2561: ขาดทุนประมาณ 128.43 ล้านบาท) ในกำไรขาดทุนเบ็ดเสร็จอื่นในงบกำไรขาดทุนเบ็ดเสร็จ

6.	ลูกหนี้การค้าและลูกหนี้อื่น

7.	รายการปรับลดสินค้าคงเหลือเป็นมูลค่าสุทธิที่จะได้รับ (สำรองสินค้าคงเหลือ)

รายการเปลี่ยนแปลงของบัญชีปรับลดสินค้าคงเหลือเป็นมูลค่าสุทธิที่จะได้รับสำหรับงวดเก้าเดือนสิ้นสุดวันที่               30 กันยายน 2562 สรุปได้ดังนี้

8.	เงินลงทุนในบริษัทย่อย

ในระหว่างงวดปัจจุบัน บริษัท ฮานา เทคโนโลยีกรุ๊ป จำกัดซึ่งเป็นบริษัทย่อยของบริษัทฯ และบริษัท ฮานา เทคโนโลยี อินเวสท์เมนท์ จำกัด ซึ่งเป็นบริษัทย่อยของบริษัท ฮานา เทคโนโลยีกรุ๊ป จำกัด ได้จดทะเบียนเลิกกิจการ อย่างไรก็ตาม บริษัทฯไม่มีกำไรขาดทุนจากการลงทุนในบริษัทย่อยดังกล่าว

ในเดือนมิถุนายน 2562 บริษัท ฮานา ไมโครอิเล็คโทรนิคส เอ็นเตอร์ไพรส์ จำกัด ซึ่งเป็นบริษัทย่อยในต่างประเทศได้ลงทุนเพิ่มในหุ้นสามัญจำนวน 5,910,000 หุ้น ของบริษัท พาวเวอร์ มาสเตอร์ เซมิคอนดักเตอร์ จำกัด เป็นจำนวนเงิน 2.5 ล้านเหรียญสหรัฐอเมริกา หรือเทียบเท่า 76.86 ล้านบาท และในเดือนกันยายน 2562 ได้ลงทุนเพิ่มในหุ้นสามัญจำนวน 5,922,600 หุ้น เป็นจำนวนเงิน 2.5 ล้านเหรียญสหรัฐอเมริกา หรือเทียบเท่า 76.48 ล้านบาท

ณ วันที่ 30 กันยายน 2562 บริษัทย่อยดังกล่าวมีเงินลงทุนในหุ้นสามัญจำนวน 18,376,757 หุ้น ของบริษัท               พาวเวอร์ มาสเตอร์ เซมิคอนดักเตอร์ จำกัด เป็นจำนวนเงิน 7.99 ล้านเหรียญสหรัฐอเมริกา หรือเทียบเท่า 250.45 ล้านบาท ซึ่งถือเป็นการลงทุนร้อยละ 100 ของทุนที่ออกจำหน่ายและชำระแล้วของบริษัทดังกล่าว

9.	เงินฝากประจำระยะยาวกับสถาบันการเงิน

ณ วันที่ 31 ธันวาคม 2561 บริษัทย่อยในต่างประเทศแห่งหนึ่งมีเงินฝากประจำระยะยาวกับสถาบันการเงินเป็นจำนวน 101.6 ล้านหยวนสาธารณรัฐประชาชนจีน หรือเทียบเท่า 480.1 ล้านบาท โดยมีอัตราดอกเบี้ย   ร้อยละ 2.10 ถึง 2.24 ต่อปี ซึ่งครบกำหนดในเดือนมีนาคมและเมษายน 2562

10.	เงินลงทุนระยะยาวอื่น

(หน่วย: พันบาท)

ในระหว่างไตรมาสสามของปี 2560 บริษัท ฮานา ไมโครอิเล็คโทรนิคส อินเตอร์เนชั่นแนล จำกัด ซึ่งเป็นบริษัทย่อยในต่างประเทศได้ลงทุนในตราสารหนี้กำหนดระยะเวลา 3 ปี ที่อ้างอิงกับผลตอบแทนของกองทุนรวมที่ออกโดยธนาคารพาณิชย์แห่งหนึ่งในต่างประเทศเป็นจำนวนเงิน 2 ล้านเหรียญสหรัฐอเมริกา ซึ่งจะครบกำหนดในวันที่ 14 กรกฎาคม 2563 โดยทั้งสองฝ่ายตกลงว่าบริษัทย่อยจะได้รับเงินต้นจำนวน                    2 ล้านเหรียญสหรัฐอเมริกา ณ วันครบกำหนดอายุของตราสารหนี้ และกำไรจากส่วนต่างของราคาอ้างอิงของกองทุน ณ วันเริ่มทำสัญญากับราคาปิดของกองทุน ณ วันครบกำหนดอายุของตราสารหนี้ดังกล่าวในอัตราที่ตกลงร่วมกัน โดยราคาปิดของกองทุน ณ วันครบกำหนดอายุของตราสารหนี้จะต้องสูงกว่าราคาอ้างอิง ณ วันทำสัญญา โดยบริษัทย่อยจัดประเภทเงินลงทุนดังกล่าวเป็นเงินลงทุนในตราสารหนี้ที่จะถือจนครบกำหนด

11.	อสังหาริมทรัพย์เพื่อการลงทุน

ณ วันที่ 30 กันยายน 2562 มูลค่ายุติธรรมของอสังหาริมทรัพย์เพื่อการลงทุนมีจำนวนประมาณ 96 ล้านบาท (31 ธันวาคม 2561: 96 ล้านบาท) ซึ่งประเมินโดยใช้เกณฑ์ราคาตลาด

12.	ที่ดิน อาคาร และอุปกรณ์

รายการเปลี่ยนแปลงของบัญชีที่ดิน อาคาร และอุปกรณ์สำหรับงวดเก้าเดือนสิ้นสุดวันที่ 30 กันยายน 2562 สรุปได้ดังนี้

(หน่วย: พันบาท)

13.	สิทธิการเช่าที่ดิน

รายการเปลี่ยนแปลงของบัญชีสิทธิการเช่าที่ดินสำหรับงวดเก้าเดือนสิ้นสุดวันที่ 30 กันยายน 2562 สรุปได้ดังนี้

(หน่วย: พันบาท)

14.	เงินกู้ยืมระยะสั้นจากสถาบันการเงิน

ณ วันที่ 30 กันยายน 2562 บริษัทฯมีเงินกู้ยืมระยะสั้นในรูปตั๋วสัญญาใช้เงินที่ไม่มีหลักประกันจากธนาคารจำนวน 430 ล้านบาท เงินกู้ยืมดังกล่าวมีอัตราดอกเบี้ยระหว่างร้อยละ 2.05 ถึง 2.20 ต่อปี

ในระหว่างงวดเก้าเดือนสิ้นสุดวันที่ 30 กันยายน 2562 เงินกู้ยืมระยะสั้นจากสถาบันการเงินมีการเคลื่อนไหวดังนี้

(หน่วย: พันบาท)

15.	เจ้าหนี้การค้าและเจ้าหนี้อื่น

16.	สำรองผลประโยชน์ระยะยาวของพนักงาน

เมื่อวันที่ 5 เมษายน 2562 พระราชบัญญัติคุ้มครองแรงงาน (ฉบับที่ 7) พ.ศ. 2562 ได้ประกาศลงในราชกิจจานุเบกษา ซึ่งได้กำหนดอัตราค่าชดเชยเพิ่มเติมกรณีนายจ้างเลิกจ้าง สำหรับลูกจ้างซึ่งทำงานติดต่อกันครบ 20 ปีขึ้นไปให้มีสิทธิได้รับค่าชดเชยไม่น้อยกว่าค่าจ้างอัตราสุดท้าย 400 วัน กฎหมายดังกล่าวจะมีผลบังคับใช้ตั้งแต่วันที่ 5 พฤษภาคม 2562 เป็นต้นไป การเปลี่ยนแปลงดังกล่าวถือเป็นการแก้ไขโครงการสำหรับโครงการผลประโยชน์หลังออกจากงาน และมีผลกระทบให้บริษัทฯและบริษัทย่อยมีหนี้สินสำรองผลประโยชน์          ระยะยาวของพนักงานเพิ่มขึ้นจำนวนประมาณ 66.4 ล้านบาท (เฉพาะของบริษัทฯ: 25.8 ล้านบาท)

นอกจากนี้ ในระหว่างไตรมาสที่ 2 ปี 2562 บริษัทฯและบริษัทย่อยมีการแก้ไขโครงการสำหรับโครงการผลประโยชน์หลังออกจากงาน ซึ่งมีผลกระทบให้บริษัทฯและบริษัทย่อยมีหนี้สินสำรองผลประโยชน์           ระยะยาวของพนักงานลดลงจำนวนประมาณ 34.8 ล้านบาท (เฉพาะของบริษัทฯ: 13.5 ล้านบาท)

จากการเปลี่ยนแปลงกฎหมายและการแก้ไขโครงการผลประโยชน์หลังออกจากงานข้างต้น มีผลให้บริษัทฯและบริษัทย่อยมีหนี้สินสำรองผลประโยชน์ระยะยาวของพนักงานเพิ่มขึ้นสุทธิประมาณ 31.6 ล้านบาท (เฉพาะของบริษัทฯ: 12.3 ล้านบาท) บริษัทฯและบริษัทย่อยได้บันทึกผลกระทบจากการเปลี่ยนแปลงดังกล่าวโดยรับรู้ต้นทุนบริการในอดีตเป็นค่าใช้จ่ายในงบกำไรขาดทุนสำหรับไตรมาสที่ 2 ปี 2562

17.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ย            ทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนและเก้าเดือนสิ้นสุดวันที่ 30 กันยายน 2562 และ 2561 สรุปได้ดังนี้

จำนวนภาษีเงินได้ที่เกี่ยวข้องกับส่วนประกอบแต่ละส่วนของกำไรขาดทุนเบ็ดเสร็จอื่นสำหรับงวดสามเดือนและเก้าเดือนสิ้นสุดวันที่ 30 กันยายน 2562 และ 2561 สรุปได้ดังนี้

18.	กำไรต่อหุ้น

กําไรต่อหุ้นขั้นพื้นฐานคำนวณโดยหารกำไรสำหรับงวดที่เป็นส่วนของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

19.	ข้อมูลส่วนงานดำเนินงาน

บริษัทฯและบริษัทย่อยจัดโครงสร้างองค์กรเป็นหน่วยธุรกิจตามประเภทของผลิตภัณฑ์และบริการ ในระหว่างงวดปัจจุบันบริษัทฯและบริษัทย่อยไม่มีการเปลี่ยนแปลงโครงสร้างของส่วนงานดำเนินงานที่รายงาน

ข้อมูลรายได้และกำไรของส่วนงานของบริษัทฯและบริษัทย่อยสำหรับงวดสามเดือนและเก้าเดือนสิ้นสุดวันที่ 30 กันยายน 2562 และ 2561 มีดังต่อไปนี้

(หน่วย: ล้านบาท)

(หน่วย: ล้านบาท)

20.	เงินปันผลจ่าย

ในระหว่างงวดเก้าเดือนสิ้นสุดวันที่ 30 กันยายน 2562 และ 2561 บริษัทฯและบริษัทย่อยมีเงินปันผลจ่ายดังนี้

21.	ภาระผูกพันและหนี้สินที่อาจเกิดขึ้น

21.1	ภาระผูกพันเกี่ยวกับรายจ่ายฝ่ายทุน

ณ วันที่ 30 กันยายน 2562 บริษัทฯและบริษัทย่อยมีภาระผูกพันรายจ่ายฝ่ายทุนที่เกี่ยวข้องกับการซื้อเครื่องจักรจำนวนเงินรวมประมาณ 5.0 ล้านเหรียญสหรัฐอเมริกา และ 1.8 ล้านหยวนสาธารณรัฐประชาชนจีน หรือเทียบเท่าประมาณ 162 ล้านบาท (31 ธันวาคม 2561: 6.8 ล้านเหรียญสหรัฐอเมริกา หรือเทียบเท่าประมาณ 230 ล้านบาท) และเฉพาะของบริษัทฯ มีจำนวนเงินประมาณ 76 ล้านบาท (31 ธันวาคม 2561: 97 ล้านบาท)

21.2	ภาระผูกพันเกี่ยวกับสัญญาเช่าดำเนินงานและสัญญาบริการ

บริษัทฯและบริษัทย่อยได้เข้าทำสัญญาเช่าดำเนินงานที่เกี่ยวข้องกับการเช่าอุปกรณ์ การเช่าที่ดิน การเช่าและการบริการพื้นที่ในอาคารและโรงงาน อายุสัญญามีระยะเวลาตั้งแต่ 1 ถึง 5 ปี

บริษัทฯและบริษัทย่อยมีจำนวนเงินขั้นต่ำที่ต้องจ่ายในอนาคตภายใต้สัญญาเช่าดำเนินงานและบริการที่เกี่ยวข้องดังนี้

21.3	ภาระผูกพันเกี่ยวกับสัญญารับบริการด้านการตลาด

ตั้งแต่ปี 2544 บริษัทฯและบริษัทย่อยอีกสามแห่งได้เข้าทำสัญญารับบริการด้านการตลาดกับบริษัทย่อยในต่างประเทศแห่งหนึ่ง ซึ่งเงื่อนไขในสัญญาระบุให้บริษัทฯและบริษัทย่อยทั้งสามแห่งนั้นต้องชำระค่าบริการให้กับบริษัทย่อยดังกล่าวตามอัตราที่ระบุในสัญญา

21.4	ภาระผูกพันเกี่ยวกับสัญญาแต่งตั้งผู้แทนจัดจำหน่าย

ตั้งแต่ปี 2558 บริษัทย่อยในต่างประเทศแห่งหนึ่งได้เข้าทำสัญญาแต่งตั้งผู้แทนจัดจำหน่ายกับบริษัทอื่น โดยมีค่าบริการปีละประมาณ 0.6 ล้านเหรียญสหรัฐอเมริกา

21.5	การค้ำประกัน

ณ วันที่ 30 กันยายน 2562 มีหนังสือค้ำประกันซึ่งออกโดยธนาคารในนามบริษัทฯเหลืออยู่เป็นจำนวนเงินประมาณ 28 ล้านบาท (31 ธันวาคม 2561: 27 ล้านบาท) ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจของบริษัทฯ เพื่อค้ำประกันการใช้ไฟฟ้าและอื่นๆ

22.	ความเสี่ยงจากอัตราแลกเปลี่ยน

บริษัทฯและบริษัทย่อยมีความเสี่ยงจากอัตราแลกเปลี่ยนที่สำคัญอันเกี่ยวเนื่องกับการซื้อหรือขายสินค้าเป็นเงินตราต่างประเทศ บริษัทฯและบริษัทย่อยได้ตกลงทำสัญญาซื้อขายเงินตราต่างประเทศล่วงหน้า ซึ่ง       ส่วนใหญ่มีอายุสัญญาไม่เกินหนึ่งปีเพื่อใช้เป็นเครื่องมือในการบริหารความเสี่ยง

ณ วันที่ 30 กันยายน 2562 และ 31 ธันวาคม 2561 บริษัทฯและบริษัทย่อยมียอดคงเหลือของสินทรัพย์และหนี้สินทางการเงินที่เป็นสกุลเงินตราต่างประเทศดังนี้

ณ วันที่ 30 กันยายน 2562 และ 31 ธันวาคม 2561 บริษัทย่อยสองแห่งในต่างประเทศของบริษัทฯมียอดคงเหลือของสัญญาซื้อขายเงินตราต่างประเทศล่วงหน้าโดยมีรายละเอียดดังนี้

23.	การวัดมูลค่ายุติธรรมของเครื่องมือทางการเงิน

ณ วันที่ 30 กันยายน 2562 บริษัทฯและบริษัทย่อยมีสินทรัพย์และหนี้สินที่วัดมูลค่าด้วยมูลค่ายุติธรรมแยกแสดงตามลำดับชั้นของมูลค่ายุติธรรม ดังนี้

ในระหว่างงวดปัจจุบัน ไม่มีการโอนรายการระหว่างลำดับชั้นของมูลค่ายุติธรรม

24.	เหตุการณ์ภายหลังรอบระยะเวลารายงาน

เมื่อวันที่ 10 ตุลาคม 2562 ที่ประชุมคณะกรรมการบริษัทฯ ครั้งที่ 5/2562 ได้มีมติอนุมัติการจ่ายเงินปันผลระหว่างกาล สำหรับกำไรจากการดำเนินงานในรอบหกเดือนแรกของปี 2562 ให้แก่ผู้ถือหุ้นของบริษัทฯในอัตราหุ้นละ 0.65 บาท รวมเป็นเงินปันผลทั้งสิ้นประมาณ 523 ล้านบาท โดยบริษัทฯได้จ่ายเงินปันผลให้แก่               ผู้ถือหุ้นในวันที่ 8 พฤศจิกายน 2562

25.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการของบริษัทฯเมื่อวันที่ 13 พฤศจิกายน 2562

| มาตรฐานการบัญชี ฉบับที่ 11 (ปรับปรุง 2560) | เรื่อง สัญญาก่อสร้าง |

| มาตรฐานการบัญชี ฉบับที่ 18 (ปรับปรุง 2560) | เรื่อง รายได้ |

| การตีความมาตรฐานการบัญชี ฉบับที่ 31 (ปรับปรุง 2560) | เรื่อง รายได้ - รายการแลกเปลี่ยนเกี่ยวกับบริการโฆษณา |

| การตีความมาตรฐานการรายงานทางการเงิน ฉบับที่ 13 (ปรับปรุง 2560) | เรื่อง โปรแกรมสิทธิพิเศษแก่ลูกค้า |

| การตีความมาตรฐานการรายงานทางการเงิน ฉบับที่ 15 (ปรับปรุง 2560) | เรื่อง สัญญาสำหรับการก่อสร้างอสังหาริมทรัพย์ |

| การตีความมาตรฐานการรายงานทางการเงิน ฉบับที่ 18 (ปรับปรุง 2560) | เรื่อง การโอนสินทรัพย์จากลูกค้า |



| มาตรฐานการรายงานทางการเงิน | มาตรฐานการรายงานทางการเงิน |

| ฉบับที่ 7 | การเปิดเผยข้อมูลเครื่องมือทางการเงิน |

| ฉบับที่ 9 | เครื่องมือทางการเงิน |

| มาตรฐานการบัญชี | มาตรฐานการบัญชี |

| ฉบับที่ 32 | การแสดงรายการเครื่องมือทางการเงิน |

| การตีความมาตรฐานการรายงานทางการเงิน | การตีความมาตรฐานการรายงานทางการเงิน |

| ฉบับที่ 16 | การป้องกันความเสี่ยงของเงินลงทุนสุทธิในหน่วยงานต่างประเทศ |

| ฉบับที่ 19 | การชำระหนี้สินทางการเงินด้วยตราสารทุน |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2562 | 31 ธันวาคม 2561 | 30 กันยายน 2562 | 31 ธันวาคม 2561 |

| เงินสด | 1,361 | 2,306 | 242 | 246 |

| เงินฝากธนาคาร | 3,438,543 | 2,114,985 | 358,332 | 237,658 |

| เงินฝากประจำอายุไม่เกิน 3 เดือน | 362,960 | 1,964,045 | - | - |

| รวมเงินสดและรายการเทียบเท่าเงินสด | 3,802,864 | 4,081,336 | 358,574 | 237,904 |



|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |  |

|  | สำหรับงวดสามเดือน | สำหรับงวดสามเดือน | สำหรับงวดสามเดือน | สำหรับงวดเก้าเดือน | สำหรับงวดเก้าเดือน |  |

|  | สิ้นสุดวันที่                        30 กันยายน | สิ้นสุดวันที่                        30 กันยายน | สิ้นสุดวันที่                        30 กันยายน | สิ้นสุดวันที่                      30 กันยายน | สิ้นสุดวันที่                      30 กันยายน | นโยบายการกำหนดราคา |

|  | 2562 | 2562 | 2561 | 2562 | 2561 |  |

| รายการธุรกิจกับบริษัทย่อย                                   (ซึ่งได้ตัดออกจากงบการเงินรวมแล้ว) | รายการธุรกิจกับบริษัทย่อย                                   (ซึ่งได้ตัดออกจากงบการเงินรวมแล้ว) |  |  |  |  |  |

| ขายสินค้า | 43 | 43 | 46 | 116 | 114 | ราคาที่ตกลงร่วมกันเนื่องจากสินค้าที่จำหน่ายให้ลูกค้าแต่ละรายมีลักษณะเฉพาะเจาะจง |

| เงินปันผลรับ | - | - | - | 64 | 625 | ตามอัตราที่ประกาศจ่าย |

| ซื้อวัตถุดิบ | 113 | 113 | 67 | 311 | 165 | ราคาทุนบวกส่วนเพิ่ม |

| ค่าบริการจ่าย | 3 | 3 | 2 | 8 | 6 | ตามอัตราที่ระบุในสัญญา |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2562 | 31 ธันวาคม 2561 | 30 กันยายน 2562 | 31 ธันวาคม 2561 |

| ลูกหนี้การค้าและลูกหนี้อื่น (หมายเหตุ 6) |  |  |  |  |

| ลูกหนี้การค้า - กิจการที่เกี่ยวข้องกัน |  |  |  |  |

| บริษัทย่อย | - | - | 20,310 | 23,706 |

| รวมลูกหนี้การค้า - กิจการที่เกี่ยวข้องกัน | - | - | 20,310 | 23,706 |

| ลูกหนี้อื่น - กิจการที่เกี่ยวข้องกัน |  |  |  |  |

| บริษัทที่เกี่ยวข้องกัน (มีกรรมการร่วมกัน) | 77 | - | - | - |

| รวมลูกหนี้อื่น - กิจการที่เกี่ยวข้องกัน | 77 | - | - | - |

| รวมลูกหนี้การค้าและลูกหนี้อื่น | 77 | - | 20,310 | 23,706 |

|  |  |  |  |  |

| เจ้าหนี้การค้าและเจ้าหนี้อื่น (หมายเหตุ 15) |  |  |  |  |

| เจ้าหนี้การค้า - กิจการที่เกี่ยวข้องกัน |  |  |  |  |

| บริษัทย่อย | - | - | 594,459 | 329,110 |

| รวมเจ้าหนี้การค้า - กิจการที่เกี่ยวข้องกัน | - | - | 594,459 | 329,110 |

| รวมเจ้าหนี้การค้าและเจ้าหนี้อื่น | - | - | 594,459 | 329,110 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2562 | 2561 | 2562 | 2561 |

| ผลประโยชน์ระยะสั้น | 25.3 | 26.5 | 4.4 | 3.6 |

| ผลประโยชน์หลังออกจากงาน | 0.5 | 0.4 | 0.2 | 0.2 |

| รวม | 25.8 | 26.9 | 4.6 | 3.8 |

| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2562 | 2561 | 2562 | 2561 |

| ผลประโยชน์ระยะสั้น | 80.6 | 73.5 | 14.0 | 10.6 |

| ผลประโยชน์หลังออกจากงาน | 1.5 | 1.0 | 0.6 | 0.5 |

| รวม | 82.1 | 74.5 | 14.6 | 11.1 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินรวม | งบการเงินรวม |

|  | 30 กันยายน 2562 | 30 กันยายน 2562 | 31 ธันวาคม 2561 | 31 ธันวาคม 2561 |

|  | ราคาทุน/ |  | ราคาทุน/ |  |

|  | ราคาตามบัญชี | มูลค่ายุติธรรม | ราคาตามบัญชี | มูลค่ายุติธรรม |

| หลักทรัพย์เพื่อค้า (หมายเหตุ 5.1) |  |  |  |  |

| ตราสารทุนในความต้องการของตลาดในต่างประเทศ | 1,223,676 | 1,278,917 | 973,495 | 999,753 |

| บวก:	กำไรจากการเปลี่ยนแปลงมูลค่ายุติธรรมของเงินลงทุน | 55,241 |  | 26,258 |  |

| เงินลงทุนในหลักทรัพย์เพื่อค้า | 1,278,917 |  | 999,753 |  |

| หลักทรัพย์เผื่อขาย (หมายเหตุ 5.2) |  |  |  |  |

| ตราสารหนี้ภาคเอกชนในความต้องการของตลาดในต่างประเทศ | 998,042 | 1,169,564 | 1,123,441 | 1,198,459 |

| หุ้นกู้ในต่างประเทศ | 630,950 | 666,323 | 678,792 | 672,416 |

| รวม | 1,628,992 | 1,835,887 | 1,802,233 | 1,870,875 |

| บวก:	กำไรจากการเปลี่ยนแปลงมูลค่ายุติธรรมของเงินลงทุน | 206,895 |  | 68,642 |  |

| เงินลงทุนในหลักทรัพย์เผื่อขาย | 1,835,887 |  | 1,870,875 |  |

| เงินฝากประจำกับสถาบันการเงิน |  |  |  |  |

| เงินฝากประจำไม่เกิน 1 ปี | 1,907,816 | 1,907,816 | 1,114,706 | 1,114,706 |

| เงินฝากประจำกับสถาบันการเงิน | 1,907,816 | 1,907,816 | 1,114,706 | 1,114,706 |

| รวมเงินลงทุนชั่วคราว | 5,022,620 | 5,022,620 | 3,985,334 | 3,985,334 |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

|  | ราคาทุน                   ณ วันที่                  31 ธันวาคม 2561 | ซื้อเพิ่ม | ผลต่าง           จากการแปลงค่า  งบการเงิน | ราคาทุน                     ณ วันที่                   30 กันยายน         2562 | กำไรจากการเปลี่ยนแปลงมูลค่า | มูลค่ายุติธรรม   ณ วันที่                       30 กันยายน         2562 |

| ตราสารทุนในความต้องการของตลาดในต่างประเทศ |  |  |  |  |  |  |

| กองทุนรวม | 97,350 | - | (5,574) | 91,776 | 8,791 | 100,567 |

| กองทรัสต์เพื่อการลงทุน | 64,900 | - | (3,716) | 61,184 | 12,166 | 73,350 |

| กองทุนสินเชื่อซัพพลาย เชน | 811,245 | 10,000 | 249,471 | 1,070,716 | 34,284 | 1,105,000 |

| รวมเงินลงทุนในหลักทรัพย์เพื่อค้า | 973,495 | 10,000 | 240,181 | 1,223,676 | 55,241 | 1,278,917 |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

|  | ราคาทุน                   ณ วันที่                  31 ธันวาคม 2561 | ซื้อเพิ่ม | เงินสดรับจากการจำหน่าย/    ไถ่ถอน           เงินลงทุน | กำไรจากการ       จำหน่าย/          ไถ่ถอน                 เงินลงทุน | ผลต่าง           จากการแปลงค่า  งบการเงิน | ราคาทุน                 ณ วันที่                  30 กันยายน 2562 | กำไรจากการเปลี่ยนแปลงมูลค่า | มูลค่ายุติธรรม   ณ วันที่                       30 กันยายน 2562 |

| ตราสารหนี้ภาคเอกชนในความต้องการของตลาดในต่างประเทศ | 1,123,441 | 61,222 | (134,723) | 5,201 | (57,099) | 998,042 | 171,522 | 1,169,564 |

| หุ้นกู้ในต่างประเทศ | 678,792 | 38,191 | (2,891) | - | (83,142) | 630,950 | 35,373 | 666,323 |

| รวมเงินลงทุนในหลักทรัพย์เผื่อขาย | 1,802,233 | 99,413 | (137,614) | 5,201 | (140,241) | 1,628,992 | 206,895 | 1,835,887 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2562 | 31 ธันวาคม 2561 | 30 กันยายน 2562 | 31 ธันวาคม 2561 |

| อายุหนี้ค้างชำระ |  |  |  |  |

| ลูกหนี้การค้า - บริษัทย่อย |  |  |  |  |

| ยังไม่ถึงกำหนดชำระ | - | - | 2,042 | 6,681 |

| ค้างชำระ |  |  |  |  |

| ไม่เกิน 3 เดือน | - | - | 12,649 | 14,911 |

| 3 - 6 เดือน | - | - | 240 | 2,075 |

| 6 - 12 เดือน | - | - | 3,387 | - |

| มากกว่า 12 เดือน | - | - | 1,992 | 39 |

| รวมลูกหนี้การค้า - บริษัทย่อย (หมายเหตุ 4) | - | - | 20,310 | 23,706 |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| ยังไม่ถึงกำหนดชำระ | 2,850,994 | 2,869,463 | 1,212,477 | 979,957 |

| ค้างชำระ |  |  |  |  |

| ไม่เกิน 3 เดือน | 697,016 | 799,019 | 427,234 | 477,417 |

| 3 - 6 เดือน | 20,406 | 34,940 | 9,204 | 22,995 |

| 6 - 12 เดือน | 9,001 | 7,737 | 4,069 | 3,103 |

| มากกว่า 12 เดือน | 2,974 | 1,480 | 1,742 | 94 |

| รวมลูกหนี้การค้า - กิจการที่ไม่เกี่ยวข้องกัน | 3,580,391 | 3,712,639 | 1,654,726 | 1,483,566 |

| หัก: ค่าเผื่อหนี้สงสัยจะสูญ | (5,609) | (21,556) | (588) | - |

| รวมลูกหนี้การค้า - กิจการที่ไม่เกี่ยวข้องกัน - สุทธิ | 3,574,782 | 3,691,083 | 1,654,138 | 1,483,566 |

| รวมลูกหนี้การค้า - สุทธิ | 3,574,782 | 3,691,083 | 1,674,448 | 1,507,272 |

| ลูกหนี้อื่น - กิจการที่เกี่ยวข้องกัน (หมายเหตุ 4) | 77 | - | - | - |

| ลูกหนี้อื่น - กิจการที่ไม่เกี่ยวข้องกัน | 71,753 | 87,711 | 4,097 | 10,321 |

| ภาษีซื้อรอรับคืน | 57,717 | 52,878 | 2,857 | 6,344 |

| รวมลูกหนี้อื่น | 129,547 | 140,589 | 6,954 | 16,665 |

| ลูกหนี้การค้าและลูกหนี้อื่น - สุทธิ | 3,704,329 | 3,831,672 | 1,681,402 | 1,523,937 |



| (หน่วย: พันบาท) | (หน่วย: พันบาท) | (หน่วย: พันบาท) |

| สำรองสินค้าคงเหลือ | งบการเงินรวม | งบการเงิน               เฉพาะกิจการ |

| ยอดคงเหลือ ณ วันที่ 31 ธันวาคม 2561 | 171,417 | 89,033 |

| การปรับลดมูลค่าสินค้าคงเหลือระหว่างงวด | 89,063 | 36,294 |

| โอนกลับรายการปรับลดมูลค่าสินค้าคงเหลือระหว่างงวด | (66,101) | (43,983) |

| ตัดจำหน่ายสินค้าที่เสียหายและล้าสมัยระหว่างงวด | (13,340) | (8,081) |

| ผลต่างจากการแปลงค่างบการเงิน | (2,290) | - |

| ยอดคงเหลือ ณ วันที่ 30 กันยายน 2562 | 178,749 | 73,263 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

| ชื่อบริษัท | ทุนเรียกชำระแล้ว | ทุนเรียกชำระแล้ว | สัดส่วนเงินลงทุน | สัดส่วนเงินลงทุน | ราคาทุน | ราคาทุน | เงินปันผลรับสำหรับ       งวดเก้าเดือนสิ้นสุดวันที่ | เงินปันผลรับสำหรับ       งวดเก้าเดือนสิ้นสุดวันที่ |

|  | 30 กันยายน | 31 ธันวาคม | 30 กันยายน | 31 ธันวาคม | 30 กันยายน | 31 ธันวาคม | 30 กันยายน | 30 กันยายน |

|  | 2562 | 2561 | 2562 | 2561 | 2562 | 2561 | 2562 | 2561 |

|  |  |  | ร้อยละ | ร้อยละ |  |  |  |  |

| บริษัท ฮานา เซมิคอนดักเตอร์ (อยุธยา) จำกัด | 1,200,000 | 1,200,000 | 58 | 58 | 2,142,910 | 2,142,910 | - | 175,000 |

| บริษัท ฮานา เซมิคอนดักเตอร์ (กรุงเทพ) จำกัด | 1,000,000 | 1,000,000 | 100 | 100 | 1,011,100 | 1,011,100 | 64,000 | 450,000 |

| บริษัท โอแมค เซลส์ จำกัด | 325 | 325 | 100 | 100 | 273,492 | 273,492 | - | - |

| บริษัท ฮานา ไมโคร อิเล็คโทรนิคส (กัมพูชา) จำกัด | 155,947 | 155,947 | 100 | 100 | 155,947 | 155,947 | - | - |

| บริษัท ฮานา ไมโครอิเล็คโทรนิคส อินเตอร์เนชั่นแนล จำกัด | - | - | 100 | 100 | - | - | - | - |

| บริษัท ฮานา ไมโครอิเล็คโทรนิคส                อินเวสท์เมนท์ จำกัด | - | - | 100 | 100 | - | - | - | - |

| บริษัท ฮานา เทคโนโลยีกรุ๊ป จำกัด | - | - | - | 100 | - | - | - | - |

| รวมเงินลงทุนในบริษัทย่อย |  |  |  |  | 3,583,449 | 3,583,449 | 64,000 | 625,000 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | ราคาทุน/ราคาทุนตัดจำหน่าย | ราคาทุน/ราคาทุนตัดจำหน่าย | ราคาทุน/ราคาทุนตัดจำหน่าย | ราคาทุน/ราคาทุนตัดจำหน่าย |

|  | 30 กันยายน 2562 | 31 ธันวาคม 2561 | 30 กันยายน 2562 | 31 ธันวาคม 2561 |

| เงินลงทุนเผื่อขาย |  |  |  |  |

| ตราสารทุนที่อยู่ในความต้องการ |  |  |  |  |

| ของตลาดในประเทศ | 97 | 97 | 97 | 97 |

|  | 97 | 97 | 97 | 97 |

| ตราสารหนี้ที่จะถือจนครบกำหนด |  |  |  |  |

| ตราสารหนี้ต่างประเทศ | 61,184 | 64,900 | - | - |

|  | 61,184 | 64,900 | - | - |

| เงินลงทุนทั่วไป |  |  |  |  |

| หุ้นบุริมสิทธิที่ออกโดยบริษัทในต่างประเทศ | 78,080 | 78,080 | - | - |

| ตราสารทุนต่างประเทศ | 9,178 | 9,735 | - | - |

| รวม | 87,258 | 87,815 | - | - |

| หัก: ค่าเผื่อการด้อยค่า | (9,178) | (9,735) | - | - |

| ผลต่างจากการแปลงค่างบการเงิน | (1,600) | 3,044 | - | - |

|  | 76,480 | 81,124 | - | - |

| รวมเงินลงทุนระยะยาวอื่น - สุทธิ | 137,761 | 146,121 | 97 | 97 |



|  | งบการเงินรวม | งบการเงิน         เฉพาะกิจการ |

| มูลค่าสุทธิตามบัญชี ณ วันที่ 31 ธันวาคม 2561 | 7,179,238 | 2,637,492 |

| ซื้อเพิ่มระหว่างงวด - ราคาทุน | 747,174 | 368,916 |

| จำหน่าย/ตัดจำหน่ายระหว่างงวด - มูลค่าสุทธิตามบัญชี ณ วันที่จำหน่าย/ตัดจำหน่าย | (62,641) | (1,666) |

| ค่าเสื่อมราคาสำหรับงวด | (848,508) | (294,639) |

| โอนกลับค่าเผื่อการด้อยค่าระหว่างงวด | 999 | 999 |

| ผลต่างจากการแปลงค่างบการเงิน | (146,198) | - |

| มูลค่าสุทธิตามบัญชี ณ วันที่ 30 กันยายน 2562 | 6,870,064 | 2,711,102 |



|  |  | งบการเงินรวม |

| มูลค่าสุทธิตามบัญชี ณ วันที่ 31 ธันวาคม 2561 |  | 127,128 |

| ค่าตัดจำหน่ายสำหรับงวด |  | (2,036) |

| ผลต่างจากการแปลงค่างบการเงิน |  | (7,238) |

| มูลค่าสุทธิตามบัญชี ณ วันที่ 30 กันยายน 2562 |  | 117,854 |



|  | งบการเงินรวม | งบการเงิน              เฉพาะกิจการ |

| ยอดคงเหลือ ณ วันที่ 31 ธันวาคม 2561 | - | - |

| บวก:	เพิ่มขึ้นระหว่างงวด | 1,070,000 | 1,070,000 |

| หัก:	ชำระคืนระหว่างงวด | (640,000) | (640,000) |

| ยอดคงเหลือ ณ วันที่ 30 กันยายน 2562 | 430,000 | 430,000 |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2562 | 31 ธันวาคม 2561 | 30 กันยายน 2562 | 31 ธันวาคม 2561 |

| เจ้าหนี้การค้า - บริษัทย่อย (หมายเหตุ 4) | - | - | 594,459 | 329,110 |

| เจ้าหนี้การค้า - กิจการที่ไม่เกี่ยวข้องกัน | 1,519,350 | 2,466,170 | 582,334 | 928,615 |

| เงินรับล่วงหน้าจากลูกค้า | 171,082 | 159,149 | 27,806 | 16,165 |

| เจ้าหนี้ค่าซื้อเครื่องจักร | 149,988 | 496,279 | 68,986 | 27,831 |

| ค่าใช้จ่ายค้างจ่าย | 486,405 | 299,811 | 105,163 | 31,178 |

| รวมเจ้าหนี้การค้าและเจ้าหนี้อื่น | 2,326,825 | 3,421,409 | 1,378,748 | 1,332,899 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2562 | 2561 | 2562 | 2561 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลระหว่างกาล | 30,632 | 29,036 | 3,286 | 792 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | 235 | (1,749) | 428 | (349) |

| ค่าใช้จ่ายภาษีเงินได้ที่แสดงอยู่ในงบกำไรขาดทุน | 30,867 | 27,287 | 3,714 | 443 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2562 | 2561 | 2562 | 2561 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลระหว่างกาล | 69,930 | 93,968 | 6,403 | 5,537 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | (4,123) | 4,183 | 624 | (405) |

| ค่าใช้จ่ายภาษีเงินได้ที่แสดงอยู่ในงบกำไรขาดทุน | 65,807 | 98,151 | 7,027 | 5,132 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2562 | 2561 | 2562 | 2561 |

| ภาษีเงินได้รอการตัดบัญชีที่เกี่ยวข้องกับ           ผลต่างของอัตราแลกเปลี่ยนจากการแปลงค่างบการเงินที่เป็นเงินตราต่างประเทศ | 584 | 763 | - | - |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2562 | 2561 | 2562 | 2561 |

| ภาษีเงินได้รอการตัดบัญชีที่เกี่ยวข้องกับ           ผลต่างของอัตราแลกเปลี่ยนจากการแปลงค่างบการเงินที่เป็นเงินตราต่างประเทศ | 1,357 | 632 | - | - |



|  | งบการเงินรวมสำหรับงวดสามเดือนสิ้นสุดวันที่ 30 กันยายน | งบการเงินรวมสำหรับงวดสามเดือนสิ้นสุดวันที่ 30 กันยายน | งบการเงินรวมสำหรับงวดสามเดือนสิ้นสุดวันที่ 30 กันยายน | งบการเงินรวมสำหรับงวดสามเดือนสิ้นสุดวันที่ 30 กันยายน | งบการเงินรวมสำหรับงวดสามเดือนสิ้นสุดวันที่ 30 กันยายน | งบการเงินรวมสำหรับงวดสามเดือนสิ้นสุดวันที่ 30 กันยายน | งบการเงินรวมสำหรับงวดสามเดือนสิ้นสุดวันที่ 30 กันยายน | งบการเงินรวมสำหรับงวดสามเดือนสิ้นสุดวันที่ 30 กันยายน | งบการเงินรวมสำหรับงวดสามเดือนสิ้นสุดวันที่ 30 กันยายน | งบการเงินรวมสำหรับงวดสามเดือนสิ้นสุดวันที่ 30 กันยายน | งบการเงินรวมสำหรับงวดสามเดือนสิ้นสุดวันที่ 30 กันยายน | งบการเงินรวมสำหรับงวดสามเดือนสิ้นสุดวันที่ 30 กันยายน |

|  | ส่วนงานผลิต             แผงวงจรอิเล็กทรอนิกส์ (PCBA) | ส่วนงานผลิต             แผงวงจรอิเล็กทรอนิกส์ (PCBA) | ส่วนงานผลิต Integrated Circuit    (IC) | ส่วนงานผลิต Integrated Circuit    (IC) | อื่นๆ | อื่นๆ | รวมส่วนงานที่รายงาน | รวมส่วนงานที่รายงาน | รายการตัดรายการระหว่างกัน | รายการตัดรายการระหว่างกัน | รวม | รวม |

|  | 2562 | 2561 | 2562 | 2561 | 2562 | 2561 | 2562 | 2561 | 2562 | 2561 | 2562 | 2561 |

| รายได้จากลูกค้าภายนอก | 3,037 | 3,279 | 1,921 | 2,465 | 212 | 274 | 5,170 | 6,018 | - | - | 5,170 | 6,018 |

| รายได้ระหว่างส่วนงาน | 762 | 944 | 189 | 213 | 236 | 371 | 1,187 | 1,528 | (1,187) | (1,528) | - | - |

| รวมรายได้ | 3,799 | 4,223 | 2,110 | 2,678 | 448 | 645 | 6,357 | 7,546 | (1,187) | (1,528) | 5,170 | 6,018 |

| กำไรของส่วนงาน | 445 | 582 | 104 | 396 | 71 | 105 | 620 | 1,083 | 1 | 3 | 621 | 1,086 |

| ดอกเบี้ยรับ |  |  |  |  |  |  |  |  |  |  | 44 | 45 |

| เงินปันผลรับ |  |  |  |  |  |  |  |  |  |  | 1 | 1 |

| กำไรจากอัตราแลกเปลี่ยน |  |  |  |  |  |  |  |  |  |  | 17 | 71 |

| รายได้อื่น |  |  |  |  |  |  |  |  |  |  | 86 | 61 |

| ค่าใช้จ่ายในการขายและจัดจำหน่าย |  |  |  |  |  |  |  |  |  |  | (39) | (41) |

| ค่าใช้จ่ายในการบริหาร |  |  |  |  |  |  |  |  |  |  | (288) | (289) |

| ค่าใช้จ่ายทางการเงิน |  |  |  |  |  |  |  |  |  |  | (4) | (2) |

| ค่าใช้จ่ายภาษีเงินได้ |  |  |  |  |  |  |  |  |  |  | (31) | (27) |

| กำไรสำหรับงวด |  |  |  |  |  |  |  |  |  |  | 407 | 905 |



|  | งบการเงินรวมสำหรับงวดเก้าเดือนสิ้นสุดวันที่ 30 กันยายน | งบการเงินรวมสำหรับงวดเก้าเดือนสิ้นสุดวันที่ 30 กันยายน | งบการเงินรวมสำหรับงวดเก้าเดือนสิ้นสุดวันที่ 30 กันยายน | งบการเงินรวมสำหรับงวดเก้าเดือนสิ้นสุดวันที่ 30 กันยายน | งบการเงินรวมสำหรับงวดเก้าเดือนสิ้นสุดวันที่ 30 กันยายน | งบการเงินรวมสำหรับงวดเก้าเดือนสิ้นสุดวันที่ 30 กันยายน | งบการเงินรวมสำหรับงวดเก้าเดือนสิ้นสุดวันที่ 30 กันยายน | งบการเงินรวมสำหรับงวดเก้าเดือนสิ้นสุดวันที่ 30 กันยายน | งบการเงินรวมสำหรับงวดเก้าเดือนสิ้นสุดวันที่ 30 กันยายน | งบการเงินรวมสำหรับงวดเก้าเดือนสิ้นสุดวันที่ 30 กันยายน | งบการเงินรวมสำหรับงวดเก้าเดือนสิ้นสุดวันที่ 30 กันยายน | งบการเงินรวมสำหรับงวดเก้าเดือนสิ้นสุดวันที่ 30 กันยายน |

|  | ส่วนงานผลิต             แผงวงจรอิเล็กทรอนิกส์ (PCBA) | ส่วนงานผลิต             แผงวงจรอิเล็กทรอนิกส์ (PCBA) | ส่วนงานผลิต Integrated Circuit    (IC) | ส่วนงานผลิต Integrated Circuit    (IC) | อื่นๆ | อื่นๆ | รวมส่วนงานที่รายงาน | รวมส่วนงานที่รายงาน | รายการตัดรายการระหว่างกัน | รายการตัดรายการระหว่างกัน | รวม | รวม |

|  | 2562 | 2561 | 2562 | 2561 | 2562 | 2561 | 2562 | 2561 | 2562 | 2561 | 2562 | 2561 |

| รายได้จากลูกค้าภายนอก | 9,068 | 9,402 | 5,732 | 6,516 | 662 | 745 | 15,462 | 16,663 | - | - | 15,462 | 16,663 |

| รายได้ระหว่างส่วนงาน | 2,331 | 2,684 | 558 | 595 | 800 | 1,076 | 3,689 | 4,355 | (3,689) | (4,355) | - | - |

| รวมรายได้ | 11,399 | 12,086 | 6,290 | 7,111 | 1,462 | 1,821 | 19,151 | 21,018 | (3,689) | (4,355) | 15,462 | 16,663 |

| กำไรของส่วนงาน | 1,136 | 1,341 | 340 | 748 | 206 | 292 | 1,682 | 2,381 | 11 | 4 | 1,693 | 2,385 |

| ดอกเบี้ยรับ |  |  |  |  |  |  |  |  |  |  | 134 | 142 |

| เงินปันผลรับ |  |  |  |  |  |  |  |  |  |  | 1 | 2 |

| กำไรจากอัตราแลกเปลี่ยน |  |  |  |  |  |  |  |  |  |  | 232 | 23 |

| รายได้อื่น |  |  |  |  |  |  |  |  |  |  | 245 | 232 |

| ค่าใช้จ่ายในการขายและจัดจำหน่าย |  |  |  |  |  |  |  |  |  |  | (113) | (120) |

| ค่าใช้จ่ายในการบริหาร |  |  |  |  |  |  |  |  |  |  | (871) | (833) |

| ค่าใช้จ่ายทางการเงิน |  |  |  |  |  |  |  |  |  |  | (9) | (5) |

| ค่าใช้จ่ายภาษีเงินได้ |  |  |  |  |  |  |  |  |  |  | (66) | (98) |

| กำไรสำหรับงวด |  |  |  |  |  |  |  |  |  |  | 1,246 | 1,728 |



|  | อนุมัติโดย | เงินปันผลจ่าย | เงินปันผลจ่ายต่อหุ้น |

|  |  | พันบาท | บาท |

| บริษัทฯ |  |  |  |

| สำหรับปี 2562 |  |  |  |

| เงินปันผลประกาศจากกำไรของปี 2561และกำไรสะสมซึ่งยังไม่ได้จัดสรร | ที่ประชุมสามัญประจำปีผู้ถือหุ้นวันที่ 30 เมษายน 2562 | 804,879 | 1.00 |

| สำหรับปี 2561 |  |  |  |

| เงินปันผลประกาศจากกำไรของปี 2560และกำไรสะสมซึ่งยังไม่ได้จัดสรร | ที่ประชุมสามัญประจำปีผู้ถือหุ้นวันที่ 30 เมษายน 2561 | 804,879 | 1.00 |

| บริษัทย่อย |  |  |  |

| บริษัท ฮานาเซมิคอนดักเตอร์ (กรุงเทพ) จำกัด | บริษัท ฮานาเซมิคอนดักเตอร์ (กรุงเทพ) จำกัด |  |  |

| สำหรับปี 2562 |  |  |  |

| เงินปันผลประกาศจากกำไรสะสม               ซึ่งยังไม่ได้จัดสรร | ที่ประชุมสามัญประจำปีผู้ถือหุ้นวันที่ 29 เมษายน 2562 | 64,000 | 0.64 |

| สำหรับปี 2561 |  |  |  |

| เงินปันผลประกาศจากกำไรสะสม               ซึ่งยังไม่ได้จัดสรร | ที่ประชุมสามัญประจำปีผู้ถือหุ้นวันที่ 27 เมษายน 2561 | 450,000 | 4.50 |

| บริษัท ฮานาเซมิคอนดักเตอร์ (อยุธยา) จำกัด | บริษัท ฮานาเซมิคอนดักเตอร์ (อยุธยา) จำกัด |  |  |

| สำหรับปี 2561 |  |  |  |

| เงินปันผลประกาศจากกำไรสะสม                        ซึ่งยังไม่ได้จัดสรร | ที่ประชุมสามัญประจำปีผู้ถือหุ้นวันที่ 18 เมษายน 2561 | 300,000 | 2.50 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2562 | 31 ธันวาคม 2561 | 30 กันยายน 2562 | 31 ธันวาคม 2561 |

| จ่ายชำระ |  |  |  |  |

| ภายใน 1 ปี | 19.8 | 44.4 | 8.9 | 27.3 |

| มากกว่า 1 ปีแต่ไม่เกิน 5 ปี | 14.9 | 23.8 | 0.1 | 0.7 |



| สกุลเงิน | สินทรัพย์ทางการเงิน               ณ วันที่ | สินทรัพย์ทางการเงิน               ณ วันที่ | หนี้สินทางการเงิน           ณ วันที่ | หนี้สินทางการเงิน           ณ วันที่ | อัตราแลกเปลี่ยนเฉลี่ย                                    ณ วันที่ | อัตราแลกเปลี่ยนเฉลี่ย                                    ณ วันที่ |

|  | 30 กันยายน 2562 | 31 ธันวาคม 2561 | 30 กันยายน 2562 | 31 ธันวาคม 2561 | 30 กันยายน 2562 | 31 ธันวาคม 2561 |

|  | (ล้าน) | (ล้าน) | (ล้าน) | (ล้าน) | (บาทต่อหน่วยเงินตราต่างประเทศ) | (บาทต่อหน่วยเงินตราต่างประเทศ) |

| วอนเกาหลีใต้ | 3,401 | 196 | - | 9 | 0.0255 | 0.0290 |

| เรียลกัมพูชา | 327 | 127 | - | - | 0.0075 | 0.0080 |

| เหรียญสหรัฐอเมริกา | 232 | 240 | 43 | 69 | 30.5919 | 32.4498 |

| หยวนสาธารณรัฐประชาชนจีน | 204 | 232 | 86 | 110 | 4.2932 | 4.7237 |

| รูปีอินเดีย | 40 | 40 | - | - | 0.4348 | 0.4647 |

| เหรียญฮ่องกง | 3 | 10 | - | - | 3.9037 | 4.1416 |

| เหรียญสิงคโปร์ | 2 | 2 | - | - | 22.1459 | 23.6943 |

| บราซิลรีล | 2 | 2 | - | - | 7.3538 | 8.5200 |

| เยน | 2 | 54 | 22 | 16 | 0.2834 | 0.2931 |

| ปาตากามาเก๊า | 1 | 1 | - | - | 3.8150 | 4.0164 |

| ยูโร | 1 | - | - | - | 33.4265 | 37.1252 |



| ณ วันที่ 30 กันยายน 2562 | ณ วันที่ 30 กันยายน 2562 | ณ วันที่ 30 กันยายน 2562 |

| จำนวนที่ขาย | วันครบกำหนดตามสัญญา | อัตราแลกเปลี่ยนตามสัญญาของจำนวนที่ขาย |

| (ล้านเหรียญสหรัฐอเมริกา) |  | (บาทต่อเหรียญสหรัฐอเมริกา) |

| 120 | 18 ตุลาคม 2562 - 28 กุมภาพันธ์ 2563 | 30.400 - 30.816 |



| ณ วันที่ 31 ธันวาคม 2561 | ณ วันที่ 31 ธันวาคม 2561 | ณ วันที่ 31 ธันวาคม 2561 |

| จำนวนที่ขาย | วันครบกำหนดตามสัญญา | อัตราแลกเปลี่ยนตามสัญญาของจำนวนที่ขาย |

| (ล้านเหรียญสหรัฐอเมริกา) |  | (บาทต่อเหรียญสหรัฐอเมริกา) |

| 120 | 15 มกราคม 2562 - 25 กุมภาพันธ์ 2562 | 32.700 - 33.210 |



|  | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินรวม |

|  | ระดับ 1 | ระดับ 2 | รวม |

| สินทรัพย์ที่วัดมูลค่าด้วยมูลค่ายุติธรรม |  |  |  |

| เงินลงทุนในหลักทรัพย์เพื่อค้า |  |  |  |

| ตราสารทุน | 1,278,917 | - | 1,278,917 |

| เงินลงทุนในหลักทรัพย์เผื่อขาย |  |  |  |

| ตราสารหนี้ภาคเอกชนในความต้องการของตลาด | 1,169,564 | - | 1,169,564 |

| หุ้นกู้ | 666,323 | - | 666,323 |

| หนี้สินที่วัดมูลค่าด้วยมูลค่ายุติธรรม |  |  |  |

| ตราสารอนุพันธ์ |  |  |  |

| สัญญาซื้อขายเงินตราต่างประเทศล่วงหน้า - ขาดทุน | - | 10,408 | 10,408 |